Ur sizhun zo e embanne Evo Morales , prezidant Bolivia , e oa ar gouarnamant bolivat war - nes kinnig ul lezenn enni ur mellad da aotren ar gounit OGK ( Organoù o Genoù Kemmet ) , goude bezañ aotreet kenwerzh ar soja treuzgenek e 2005 . Ur giladenn ouzhpenn evitañ , ha p ' en doa disklêriet bloaz zo e vije dieubet Bolivia eus an OGK dindan 5 bloaz . Sañset e vefe diwar an abeg asuriñ damani Bolivia a - fed bouetañ he foblañs . Evel - just e tiskouez skiant - prenet broioù Amerika latina eo ar c ' hontroll eo a c ' hoarvezo . Kontammet e vo ar parkeier muioc ' h - mui hag astennet dalc ' h an embregerezhioù treuzbroadel war an hadoù ha war buhez ar beizanted . Hag ouzhpenn d ' an OGK bezañ noazus d ' ar beizanted e vez bihanoc ' h o askorad p ' o lakaer keñver - ha - keñver gant al labour - douar biologel boas .